MEMÒRIA DEL CURS ACADÈMIC 2012-2013

Servei de Biblioteques

Entre les principals fites assolides pel Servei de Biblioteques durant el curs 2012-13 destaquem:

* S’ha consolidat el funcionament del mòdul del bibliografia de curs del sistema informatitzat de biblioteques Millennium. Per mitjà d’aquesta utilitat del catàleg de la UAB, es pot consultar la  bibliografia recomanada cercant tant pel codi o nom de l’assignatura, com pel cognom de la persona que la dóna. A cada registre hi ha tota la informació relativa a l’assignatura: nom, codi, professorat, titulació a la que pertany i la llista de documents i d’enllaços recomanats.
* S’ha consolidat l’ús del Préstec Consorciat (PUC) entre les biblioteques del CBUC (UB, UAB, UPC, UPF, UdL, UdG, URV, UOC i BC). Aquest servei gratuït permet als usuaris d’aquestes universitats sol·licitar i tenir en préstec documents d’una altra biblioteca del CBUC. Els documents es poden demanar de manera remota a través del catàleg col·lectiu (PUC via web) o bé presencialment a la biblioteca on es troben els documents (PUC in situ). Si es demanen a través del catàleg, es pot triar la biblioteca on es vol rebre el document.
* S’ha continuat portant a terme diversos projectes de digitalització del fons documental.
* Hem tancat l'any amb 90.700 registres al DDD (Dipòsit Digital de Documents de la UAB), que representen un 24% més que l'any passat. L'augment s'ha produït de manera proporcional a totes les col·leccions i s'ha vist afavorit per una major confluència dels procediments institucionals. En l'edició de gener de 2013 del rànquing web de repositoris, elaborat pel CSIC, el DDD apareix en el lloc 16è del món, en el 6è d'Europa i continua en la 1a posició dels repositoris espanyols.
* S’han preparat 46exposicions que han contribuït a donar a conèixer determinats fons bibliogràfiques ubicats a les biblioteques o accessibles per xarxa, i a donar suport a la docència.
* S’ha realitzat una nova campanya de la iniciativa *Llibres solidaris* que ha recollit donatius destinats a iniciatives de cooperació solidària.
* S’ha presentat la Web de Suport a l’Acreditació i Avaluació de la Recerca. Aquesta web pretén orientar els professors i investigadors en els processos d’avaluació de la seva activitat investigadora i d’acreditació per part de les entitats ANECA, AQU i CNEAI. A les seves diferents seccions es poden trobar des dels enllaços a la documentació sobre com omplir els formularis acreditatius fins als accessos als recursos considerats per les diferents entitats.

|  |
| --- |
| **SERVEI DE BIBLIOTEQUES ANY 2012** |
| Monografies | 1.208.697 |
| Publicacions periòdiques | 65.429 |
| Llibres consultats | 219.068 |
| Revistes (paper) consultades | 31.311 |
| Biblioteca Digital - Articles digitals consultats | 1.645.113 |
| Biblioteca Digital - Nombre de cerques o sessions | 2.697.231 |
| Biblioteca Digital - Consultes al DDD | 3.892.596 |
| Usuaris | 3.312.594 |
| Préstecs domiciliaris | 512.655 |
| Préstecs Interbibliotecaris | 7.800 |

Pel que fa a l'ús i la consulta de les biblioteques, el nombre de documents prestats i la consulta en sala ha disminuït lleugerament, però aquests números queden compensats amb l’increment de la consulta i la utilització dels recursos electrònics, gràcies a la consolidació de les noves plataformes d'accés als documents electrònics: DDD, Recercat, Racó, TDX, UabPubD i les exposicions digitals.

Bellaterra (Cerdanyola del Vallès), 7 de juny de 2013